CELEX: 62019CN0900
Language: et
Date: 2019-12-06 00:00:00
Title: kohtuasi C-900/19: Eelotsusetaotlus, mille on esitanud Conseil d’État (Prantsusmaa) 6. detsembril 2019 – One Voice ja Ligue pour la protection des oiseaux versus Ministre de la Transition écologique et solidaire

17.2.2020   
            
            
               ET
            
            
               Euroopa Liidu Teataja
            
            
               C 54/43
            
         
      Eelotsusetaotlus, mille on esitanud Conseil d’État (Prantsusmaa) 6. detsembril 2019 – One Voice ja Ligue pour la protection des oiseaux versus Ministre de la Transition écologique et solidaire
      (kohtuasi C-900/19)
      (2020/C 54/47)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebajad: One Voice ja Ligue pour la protection des oiseaux
      
         Vastustaja: Ministre de la Transition écologique et Solitaire
      
         Menetlusse astuja: Fédération nationale des Chasseurs
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 30. novembri 2009. aasta direktiivi 2009/147/EÜ (1) artikli 9 lõike 1 punkti c tuleb tõlgendada nii, et see ei võimalda liikmesriikidel lubada kasutada püüdmise või surmamise vahendeid, seadiseid ja viise, mis võivad tingida – kasvõi vähesel määral ja üksnes ajutiselt ‒ kaaspüügi? Kui jah, siis missugustest kriteeriumidest ‒ mis on seotud eeskätt selle kaaspüügi piiratud osakaalu või ulatusega, asjaoluga, et lubatud küttimisviis ei too põhimõtteliselt kaasa surma, ning kohustusega lasta kogemata püütud isendid ilma tõsiste kahjustusteta vabadusse ‒ võib lähtuda, et pidada nende õigusnormidega kehtestatud valikulisuse kriteeriumi täidetuks?
               
            
                  2.
               
               
                  Kas 30. novembri 2009. aasta direktiivi tuleb tõlgendada nii, et eesmärk kaitsta traditsiooniliste lindude küttimisviiside ja -vahendite kasutamist puhkeaja veetmisega seonduvatel eesmärkidel võib olukorras, kus kõik niisuguse erandi tegemiseks sama lõike punktis c sätestatud tingimused on täidetud, õigustada seda, et puudub muu rahuldav lahendus direktiivi artikli 9 lõike 1 tähenduses ning seega on võimalik teha erand direktiivi artiklis 8 sätestatud keelust kasutada neid küttimisviise ja -vahendeid?
               
            
         (1)  Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT 2010, L 20, lk 7).